Lühikesed lihtsate lausetega kirja pandud lookesed kirjeldavad hetki ja pildikatkeid autori lapsepõlvest. Paganamaa maastikke, maju, inimesi, oma pere elu ja külast kuuldud jutte, täiskasvanute ja laste tegevust on edasi antud tõsise ja ausa täpsusega. Eriti ehedaks muudab mälestuskillud autori oskus mitte pookida lapse muljetele tagantjärele külge täiskasvanu elutarku hinnanguid. Paljud 20. sajandi esimese poole talutöid kirjeldavad tekstid sellest raamatust on leidnud kasutamist võrguõppe programmis Miksike.